text: Skógræktarfélag Íslands vitjar í Føroyum 30. august til og við 3. september
text: #000000
text: Mánadagin 30. aug. koma 33 limir úr íslendska felagsskapinum Skógræktarfélag Íslands á vitjan í Føroyum. Skógræktarfélag Íslands er landsfelagsskapur fyri tey mongu lokalu skógræktarfeløgini, ið finnast kring Ísland. Íalt umboðar landsfelagið uml. 7.500 limir. Landsfelagið roynir á hvørjum ári at bjóða limum sínum at kunna taka lut í eini fakligari uttanlandsferð, og hava teir havt ferðir til mong ymisk støð í heiminum. Mangan hevur verið umrøtt at gera ferð til Føroya, ið nú er komin í lag. Í ferðalagnum eru fólk, ið hava tað til felags, at eitt av teirra stóru áhugamálum er at fáast við gróðurseting av trøum og runnum v.m., og at arbeiða fyri skógrøktarsakini í Íslandi. Fyrst og fremst er talan um leikfólk, men yrkislærd eru eisini við, og nøkulunda javnbýtt er millum kynini.
text: #000001
text: Á Føroyaferðini, har Tróndur Leivsson, landsskógarvørður, verður ferðaleiðari, verður vitjað í Norðoyggjum og Eysturoynni týsdagin, í Suðuroy mikudagin og í Havn og Suðurstreymoy hósdagin. Fríggjadagin fer ferðalagið aftur til Íslands, men eini 10 av fólkunum hava valt at halda drúgt vikuskifti í Føroyum. Á skránni fyri vitjanina verður fyrst og fremst vitjað í ymsu viðarlundunum, eins og vitjað verður í gomlum gørðum o.tíl., at síggja gróðurin har og at kunna seg um vakstrarlíkindini í Føroyum. Harumframt verður høvi at síggja nakað av øðrum náttúruupplivingum eins og av mentanartilboðum.
text: #000002
text: Nærri kunning fæst við at venda sær til Trónd Leivsson, landsskógarvørð á Umhvørvisstovuni, tlf. 210966 ella TrondurL@us.fo.
text: #000003
text: Fá alt tað nýggjasta frá Umhvørvisstovuni við.
text: #000006
text: ArbeiðsøkirMatrikulLand- og sjókortLandsfólkayvirlit og navnamálTinglýsingElveitingareftirlitArbeiðsøkirOrkaSkógrøktNáttúruverndUmhvørvisverndNorðurlendskt samstarvSnarvegirGóðkenningar og loyvirKunngerðartalvaStarvsfólkOyðubløðUmhvørvisstovanUm UmhvørvisstovunaStarvsfólkSambandPrivatlívspolitikkur
text: #000007